KIRJALLINEN KYSYMYS E-3069/00 esittäjä(t): Herbert Bösch (PSE) komissiolle. Innovatiivisille ja työllistäville pk-yrityksille myönnetty tuki ja Itävallan tilanne.



Virallinen lehti nro 136 E , 08/05/2001 s. 0172 - 0173



KIRJALLINEN KYSYMYS E-3069/00 esittäjä(t): Herbert Bösch (PSE) komissiolle (2. lokakuuta 2000) Aihe: Innovatiivisille ja työllistäville pk-yrityksille myönnetty tuki ja Itävallan tilanne EU:n talousarviosta myönnettiin työllisyysaloitteille 150 miljoonaa euroa vuonna 1998. Määrärahat oli tarkoitettu erityisesti innovatiivisten pienten ja keskisuurten yritysten edistämiseen. Itävallassa on useita innovatiivisia ja työllistäviä pk-yrityksiä. Itävallan tilanne on minulle itävaltalaisena parlamentaarikkona erityinen mielenkiinnon kohde. Viitaten aiemmin samasta aiheesta esittämääni komissiolle osoitettuun kirjalliseen kysymykseen (E-2823/99, päivätty 18. tammikuuta 2000) ja komission antamaan vastaukseen kysyn seuraavaa: 1. Miten tämä työllisyysaloite toteutettiin Itävallassa konkreettisesti? 2. Mille itävaltalaisille tahoille tukea myönnettiin? 3. Kuinka korkea on näiden aloitteiden käyttöaste Itävallassa? Pedro Solbes Miran komission puolesta antama vastaus (8. joulukuuta 2000) 1. Innovatiivisille ja työpaikkoja luoville pienille ja keskisuurille yrityksille (pk-yrityksille) tarkoitetuista rahoitustukitoimenpiteistä Kasvua ja työllisyyttä koskeva aloite 19 päivänä toukokuuta 1998 tehdyn neuvoston päätöksen 98/347/EY(1) mukaisesti Euroopan investointirahasto (EIR) otti yhteyttä Bundesministerium für Wirtschaftliche Angelegenheiten ja Bundesministerium für Finanzen -ministeriöihin sopivan pk-yritysten rahoituksen välittäjän löytämiseksi Itävallassa. Sen jälkeen EIR aloitti neuvottelut Bürges Förderungsbank -pankin kanssa. EIF ja Bürges Förderungsbank tekivät sopimuksen 14. joulukuuta 1998. Pk-yritysten takausjärjestelmä kattaa kaksi pankin ohjelmaa: nuorille yrittäjille tarkoitetun ohjelman ja rakenneuudistusohjelman. Komissio julkaisi lisäksi asiaa koskevia tietoja virallisessa lehdessä(2). Komission virallisessa lehdessä(3) julkaisemat tiedot sisälsivät myös ETF-käynnistysjärjestelmän täytäntöönpanoa koskevan tiedonannon. Kiinnostuneita pääomasijoitusrahastoja pyydettiin ottamaan yhteyttä EIR:oon. Vastaavat tiedot ovat nähtävillä EIR:n verkkosivustossa ja yhdellätoista kielellä julkaistuissa tiedotteissa. Useat itävaltalaiset pääomasijoitusrahastot ottivat yhteyttä EIR:oon. EIR arvioi parhaillaan kahden itävaltalaisen pääomasijoitusrahaston ehdotuksia. Eurooppalainen yhteisyritys -ohjelman täytäntöönpanossa käytetään rahoituksen välittäjien verkkoa, joka toimii komission ja pk-yritysten välisenä linkkinä. Kahdeksan itävaltalaista välittäjää (Bank Austria, Bürges Förderungsbank, Creditanstalt, Erste Bank, FGG, Invest Kredit, Österreische Volksbanken, Raiffeisen Zentralbank) on tehnyt puitesopimuksen komission kanssa. 2. Viimeisimmät käytettävissä olevat luvut osoittavat, että 1947 itävaltalaiselle pk-yritykselle on myönnetty pk-yritysten takausjärjestelmän mukaista takausta, mikä vastaa 188 miljoonan euron lainakantaa. Kyseisistä pk-yrityksistä 93 prosenttia on pieniä yrityksiä, joissa on 010 työntekijää ja joista 75 prosenttia on perustettu vuosina 19982000. ETF-käynnistysjärjestelmä on vielä investointivaiheen alussa. EIR on jo sitonut 48,1 miljoonaa euroa eli 44 prosenttia yhteisön talousarviomäärärahoista ensimmäisten kahden vuoden ajaksi yhdeksään pääomasijoitusrahastoon seitsemässä jäsenvaltiossa. Itävaltalaiset pääomasijoitusrahastot eivät vielä ole tehneet ETF-käynnistysjärjestelmää koskevia sopimuksia EIR:n kanssa. Kuten edellä on mainittu, kahden itävaltalaisen rahaston ehdotukset ovat kuitenkin EIR:n arvioitavina. Yhteisö on hyväksynyt osana Eurooppalainen yhteisyritys -ohjelmaa neljä yhteisyrityshanketta, joissa on mukana itävaltalaisia pk-yrityksiä. Itävaltalaisten yhtiöiden yhteistyökumppanit ovat Belgiasta, Espanjasta(4) ja Italiasta. Neljä suunniteltua yhteisyritystä ovat liikenteen, valmistusteollisuuden, ympäristöpalvelujen ja tietoteknologiapalvelujen aloilla. Hakijoiden tekemien ilmoitusten mukaan ennakoitujen investointien kokonaismäärä on 1,5 miljoonaa euroa ja hankkeiden pitäisi synnyttää 21 uutta työpaikkaa. 3. Viimeisimmät käytettävissä olevat luvut osoittavat, että Bürges Förderungsbank -pankin pk-yritysten takausjärjestelmän keskimääräinen käyttöaste on ollut 70,6 prosenttia. Kasvua ja työllisyyttä koskevan aloitteen lisäksi komissio on aloittanut marraskuussa 1998 monivuotisen ohjelman pk-yritysten hyväksi (19972000) puitteissa uuden CREA-siemenpääomaohjelman. Toistaiseksi on allekirjoitettu 12 sopimusta. Innovationsagentur GmbH on saanut tukea 500 000 euroa erittäin riskialttiilla siemenpääomamarkkinoilla toimimiseen ja innovatiivisten, kasvusuuntautuneiden yritysten perustamisen tukemiseksi. (1) EYVL L 155, 29.5.1998. (2) EYVL C 302, 1.10.1998. (3) EYVL C 302, 1.10.1998. (4) EYVL C 302, 1.10.1998.